text: РЕШЕНИЕ 2014/920/ОВППС НА СЪВЕТА
  от 15 декември 2014 година
  за назначаване на председател на Военния комитет на Европейския съюз
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз, и по-специално член 240 от него,
  като взе предвид Решение 2001/79/ОВППС на Съвета от 22 януари 2001 г. за създаване на Военен комитет на Европейския съюз (1),
  като има предвид, че:
  (1)
  Съгласно член 3, параграф 1 от Решение 2001/79/ОВППС председателят на Военния комитет на Европейския съюз („Военния комитет“) се назначава от Съвета по предложение на Военния комитет, заседаващ на равнище ръководители на отбраната. В съответствие с член 3, параграф 2 от Решение 2001/79/ОВППС срокът, за който се избира председателят на Военния комитет, е тригодишен, освен ако Съветът реши друго.
  (2)
  На 23 януари 2012 г. Съветът назначи генерал Patrick DE ROUSIERS за председател на Военния комитет за срок от три години, считано от 6 ноември 2012 г. (2)
  (3)
  На заседанието си от 12-13 ноември 2014 г. Военният комитет, заседаващ на равнище ръководители на отбраната, препоръча назначаването на генерал Mikhail KOSTARAKOS за председател на Военния комитет,
  ПРИЕ НАСТОЯЩОТО РЕШЕНИЕ:
  Член 1
  Генерал Mikhail KOSTARAKOS се назначава за председател на Военния комитет на Европейския съюз за срок от три години, считано от 6 ноември 2015 г.
  Член 2
  Настоящото решение влиза в сила от деня на приемането му.
  Съставено в Брюксел на 15 декември 2014 година.